Выгляд горада
Каталіцкая Базіліка Дабравешчання ў Назарэце
**Назарэт** (іўр.: נָצְרַת‎) — горад у Ізраілі, які знаходзіцца ў паўночнай частцы краіны. Назарэт шануецца як горад, дзе вырас Ісус Хрыстос У горадзе шмат цэркваў, у тым ліку Храм Добраславення, які ўзвышаецца ў цэнтры горада і лічыцца самым вялікім храмам на Блізкім Усходзе. Храм стаіць у тым месцы, дзе, як лічаць хрысціяне, анёл Гаўрыіл паўстаў перад Марыяй і распавёў аб нараджэнні Хрыста. Невялікі час горад ляжаў на ажыўленай гандлёвай дарозе з Дамаска ў Егіпет.

Зараз Назарэт з'яўляецца па большай частцы мусульманскім горадам і лічыцца мусульманскай сталіцай Ізраіля. Арабскія грамадзяне Ізраіля складаюць каля 69% жыхароў горада, хрысціяне - каля 30%.

Геаграфія
---------

Выгляд Назарэта
Сучасны Назарэт размешчаны ў натуральнай чары, якая дасягае ад 320 м над узроўнем мора на грэбні пагоркаў каля 490 м. Назарэт размешчаны каля 25 кіламетраў ад Галілейскага мора і каля 9 кіламетраў на захад ад гары Фавор. Буйныя горады Іерусалім і Тэль-Авіў размешчаны прыкладна ў 146 км і 108 км ад Назарэта.

У Назарэце знаходзіцца грот Добраславення, над якім пабудаваны найбуйнейшы на Блізкім Усходзе каталіцкі Храм Добраславення, маляўнічая праваслаўная царква Арханёла Гаўрыіла і Святой крыніцы над крыніцай Панны Марыі, а таксама многія іншыя хрысціянскія цэрквы.

У навакольлях Назарэта размешчаны нацыянальны парк Сэпфорыс, старажытны яўрэйскі горад Цыпоры, бацькоўскі дом Панны Марыі, рэшткі крэпасці крыжакоў і іншыя археалагічныя славутасці, на захад ад горада, гара Фавор, дзе было Праабражэнне Ісуса Хрыста. На ўсход ад Назарэту месціцца вёска Кана, дзе Хрыстос стварыў Свой першы цуд, ператварыўшы ваду ў віно на вяселлі.

Насельніцтва
------------

Гістарычны Назарэт населены ізраільскімі арабамі, прыкладна 31% з якіх складаюць арабы-хрысціяне розных веравызнанняў, і каля 69% — мусульмане па стане на 2010 год. Такім чынам Назарэт з'яўляецца самым хрысціянскім горадам Ізраіля, а таксама адзіным горадам у краіне, дзе нядзеля з'яўляецца выходным днём. Цяперашні мэр горада з'яўляецца хрысціянінам. Вялікі мегаполіс Назарэта мае насельніцтва 210 000, у тым ліку 125.000 (59%) ізраільскіх арабаў і 85 тысяч яўрэяў (41%). Гэта адзіны гарадскі раён з больш чым 50 000 жыхароў у Ізраілі, дзе большасць насельніцтва складаюць арабы.

Гарады-пабрацімы
----------------

* Італія Фларэнцыя, Італія
* Італія Ларэта, Італія
* Сцяг Палесціны Наблус, Палесцінская аўтаномія
* Германія Нойбрандэнбург, Германія
* Францыя Сен-Дэні, Францыя
* Нідэрланды Гаага, Нідэрланды
* Польшча Чанстахова, Польшча

Зноскі
------

1. ↑  Šnatôn statîstî le-Yisra'el — *(untranslated)*. — вып. 70. — ISSN 0081-4679 Праверана 3 мая 2020.<a href='https://wikidata.org/wiki/Track:Q1043319'></a><a href='https://wikidata.org/wiki/Track:Q93255746'></a>
2. ↑  Дадзеныя ЦСБ Ізраіля Архівавана 21 снежня 2014.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Назарэт
* Афіцыйны сайт горада Архівавана 12 снежня 2019.

|  |  |
| --- | --- |
| ⚙️   Тэматычныя сайты | DMOZ |
| Слоўнікі і энцыклапедыі | Біблейская · Вялікая каталанская · Вялікая нарвежская · Вялікая расійская (старая версія) · Бракгаўза і Эфрона · Яўрэйская Бракгаўза і Эфрона · Кароткая яўрэйская · Малы Бракгаўза і Эфрона · Новы · Britannica (онлайн) · Catholic (1997—…) · Даведка РІА |
| Нарматыўны кантроль | BNF: 122205922 · GND: 4041463-2 · LCCN: n80093429 · NKC: ge291844 · VIAF: 127470555 |